tento mladý chlapec má život pred sebou. Pomôžme mu vydržať a získať nové srdce🧡 ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
5 príbehov, ktoré dokážeme zmeniť
Norrisovi náhle zlyhalo srdce a jedinou nádejou je transplantácia. Čakanie na to nové je však naozaj drahé. Pozdravujeme Len 21 ročného Norrisa držia pri živote dve malé krabičky. Mechanická pumpa, ktorá mu nahrádza činnosť polovice srdca, a kardiostimulátor s defibrilátorom, ak by sa mu srdce zastavilo. Minulý rok totiž chlapcovi z ničoho nič zlyhalo srdce. Odvtedy každý deň bojuje o život. Hoci donedávna bol Norris vždy plný energie a miloval šport, musel prerušiť štúdium a teraz trávi väčšinu času v nemocnici. Prekonal tri náročné operácie, ale aj tak je jeho jedinou nádejou transplantácia, na ktorú musí čakať, kým sa nájde vhodný darca. Môže to trvať mesiace, ale aj roky. V nemocnici je pri ňom dňom i nocou jeho mama, ktorá Norrisa vychováva sama, a sama má navyše tiež problémy so srdcom. Neustály stres, namáhavá opatera syna a to, že musela kvôli nemu zanechať svoje zamestnanie jej tiež na pokoji nepridáva. Ale pre svoje dieťa urobí všetko. Pomôžme im zvládnuť toto ťažké obdobie a dajme Norrisovi nádej, že bude raz môcť opäť bezstarostne žiť.
Pomôžme Norrisovi získať nové srdce
Pomôžme Samkovi
Samko má mnoho diagnóz. Je ale šanca, že bude žiť plnohodnotne. Samkovi hneď po narodení potvrdili viacero diagnóz - hydrocefalus, Hornerov syndróm a ďalšie. Preto podstúpil viacero náročných operácií, pri ktorých mu zaviedli VP shunt – hadičku, ktorá odvádza prebytočný mozgomiešny mok z hlavičky do bruška. Samko má dnes štyri roky, a hoci nevie chodiť ani rozprávať, je to veselý a húževnatý chlapček. Je šanca, že raz bude žiť plnohodnotný život ako jeho rovesníci. Ale aby sa to podarilo, potrebuje intenzívne rehabilitácie a terapie. Bez našej pomoci si ich jeho rodina jednoducho nemôže dovoliť. Dajme Samkovi šancu postaviť sa na vlastné nohy a žiť samostatný život.
Pomôžme Samkovi chodiť
Dajme Dávidovi šancu žiť
Dávid každý deň stráca silu. S našou pomocou ale dokáže chorobu zastaviť. Dávidov príbeh sa začal nenápadne. Celé roky ho trápila strata rovnováhy či pomalšia reč, kým sa lekárom podarilo prísť na správnu diagnózu. Tá znela: zriedkavé neurodegenerativne ochorenie – Friedreichova ataxia. Táto zákerná choroba pomaly a potichu ničí jeho organizmus. Postupne mu zhoršuje motoriku a znemožňuje reč. Mladý Dávid, ktorý ešte len skončil školu a mal celý život pred sebou, zrazu prestáva chodiť, stráca silu a choroba ho čoskoro pripúta na vozík. Na toto ochorenie existuje len jediný liek, ktorý mu zlepší stav, ale jeho suma je astronomická: až 1000 eur na deň. Pomôžme Dávidovi dosiahnuť túto liečbu a udržať sa na nohách.
Dajme Dávidovi šancu žiť
Soli dar ita, čo nás spája „Čakal som koniec. Ale namiesto pľuvancov mi ľudia dali dôveru,“ spomína Matej Tóth, športovec a úspešný olympionik. V podcaste Čo nás spája rozpráva o najťažšom období svojej kariéry, keď bol nespravodlivo obvinený z dopingu. Dozviete sa viac o jeho prežívaní a rozhodnutiach v týchto zložitých chvíľach, o snahe očistiť svoje meno, ale aj o solidarite a podpore, ktorú dostal zo strany verejnosti. Vypočujte si najnovšiu časť nášho podcastu na YouTube alebo Spotify.
Darujme vojakom teplo
Jedno euro dokáže zohriať na osem hodín. Donesme teplo do zákopov. Osem hodín tepla za euro? Je to možné vďaka organizácii Berkat, ktorá už od začiatku vojny na Ukrajine pomáha ukrajinským obrancom prežiť v ťažkých podmienkach. S príchodom zimy totiž vojačky a vojaci musia fungovať v teplotách, ktoré neraz dosahujú –20°C. Preto im Berkat pomáha zabezpečiť chemické ohrevy na telo a naftové ohrievače. Minulú zimu sa im podarilo darovať takto vojakom až 235 000 hodín tepla. Pomôžme im tento úspešný projekt zopakovať a pomôcť hrdinom, ktorí bránia aj našu slobodu.
Darujme vojakom teplo
Podporme festival VLNY
VLNY umenia na jedinečnom festivale rozvíria východ Slovenska Vlny - to je názov umeleckého festivalu, ktorý prináša súčasné umenie tam, kde by sme ho nečakali. Do regiónov, na východ Slovenska, aj do malých miest. Už minulý rok sa jeho nultý ročník uskutočnil v Sabinove a stretol sa s pozitívnymi ohlasmi. Pomôžme aj tento rok organizátorom úspešne ho zopakovať vo viacerých mestách. Umožnime im dokázať, že má zmysel podobné akcie organizovať aj mimo veľkomiest, a že aj ľudia v regiónoch dokážu oceniť moderné umenie.
Podporme festival VLNY
Sme vďační, že vám nie sú ľahostajné osudy ľudí okolo nás. Spoločne dokážeme zmeniť viac, než si myslíme.
Dobrota z Donio
Na Donio meníme príbehy, na ktorých záleží: Prepájame dobročinný, verejnoprospešný a komerčný svet Zakladateľom kampaní odovzdávame 100 % získanej sumy Všetky bankové poplatky hradíme my
Tento e-mail bol odoslaný na adresu xxx@ureader.com. Odosielatelom je Dobrota z Donio, ahoj@donio.sk.
Z odberu sa môžete .

Rádi doručujeme e-maily, které pomáhají. www.smartemailing.cz
Jsme partner českých firem pro efektivní marketingovou komunikaci, která pomáhá i vydělává.